
1. ביום 16.8.20 בשעה 11:30 או בסמוך לכך, ברחוב יוספטל בבת ים, היה הרכב שבנדון, אשר היה נהוג ע״י מרשי מעורב בתאונה ומרשי נפגע ונחבל בגופו (להלן: "התאונה").	
מצ״ב אישור משטרה, רישיון רכב, תעודת ביטוח חובה והודעה, מסומנים "1 - 6".
1. לאחר התאונה פנה מרשי לקבלת טיפול רפואי שם אובחנו כאבים והגבלה בתנועות הצוואר והגב. ולאחר קבלת טיפול רפואי ראשוני שוחרר מרשי לביתו בהמלצה לנטילת משככי כאבים, המשך מעקב רפואי ומנוחה.
מצ״ב תעודות רפואיות, מסומנות ״7- 9״
1. מרשי המשיך במעקב הרפואי במסגרת קופת החולים, הופנה לביצוע טיפולי פיזיותרפיה המשך מעקב רפואי, נטילת תרופות לשיכוך הכאב ומנוחה.
מצ״ב תעודות רפואיות, מסומנות ״10 – 14״
1. מרשי ביצע סדרת טיפולי פיזיותרפיה אינטנסיבית במשך 4 חודשים בסיומה חל שיפור קל ברמת הכאב אך הוא נותר עם כאבים והגבלה בתנועות הצוואר בעטיים הוחלט להפנותו לביצוע בדיקת ct המשך מעקב רפואי והפניה לביצוע טיפולי רפואה משלימה.
רצ״ב תעודות רפואיות, מסומנות ״15 – 23"
1. בדיקת ct שביצע ביום 17.3.21 הדגימה בלט קטן הנושק לשק התקאלי בגובה C3-C4 ובלט שטוח בגובה C5-C6. 
רצ״ב תוצאות בדיקת CT מסומנת ״24״.
1. נוכח הכאבים וההגבלה בתנועות הצוואר, כמו גם הממצאים האובייקטיביים נבדק מרשי ע״י רופא אורתופדי אשר החליט להפנותו בנוסף לטיפולי רפואה משלימה לטיפולי פיזיותרפיה ולהמשך טיפול במסגרת מרפאת כאב.
רצ״ב תעודות רפואיות, מסומנות ״25-30״
1. מאז התאונה, סובל מרדי מכאבים ומהגבלה בתנועות הצוואר, בישיבה ממושכת, מקושי בהטיית הראש, מקשיי ריכוז והקרנת הכאבים לראש ולגפיים העליונים, מקושי בכיפוף, ובהרמת משאות, מקושי בביצוע תפקודים ידניים והטיפולים בו צפויים להימשך גם בעתיד.	
1. מרשי מוגבל מאז התאונה בביצוע פעולות יומיומיות שונות, נזקק לעזרת הזולת ויזקק לכך גם בעתיד.
1. מרשי, עובד כמאבטח וממתין להתחלת לימודים אקדמיים. עבודתו כרוכה מעצם טיבה וטבעה מישיבה ממושכת, ריכוז וכשירות פיזית. מחמת התאונה ותוצאותיה מתקשה מרשי בביצוע עבודתו, הוא נזקק להפוגות ממושכות במהלכה, נמנע מלעבוד שעות נוספות ולקחת משמרות נוספות ונגרמו לו הפסדי שכר.
1. נוכח מגבלותיו מחמת התאונה ותוצאותיה נזקק מרשי להוצאות בגין הסעות מיוחדות ומוניות ויזדקק להוצאות אלה גם בעתיד.
1. בנסיבות המתוארות לעיל, ואך על מנת לייתר את הצורך בהגשת תביעה ובקשה למינוי מומחים אהיה מוכן להמליץ בפני מרשי, על סילוק תביעתו תמורת פיצוי גלובאלי בסך 80,000 ₪.
1. לחילופין, אודה לקבלת רשימת מומחים מוסכמים לצורך בדיקת מרשי וקביעת נכותו כתוצאה מהתאונה.
1. לעיונכם וקבלת עמדתכם העניינית אודה.

* לנוחותכם, מצורף בזאת ייפוי כח וטופס ויתור על סודיות רפואית חתומים בידי מרשי שבנדון.

